ಹವಾಮಾನಕ್ಕನುಗುಣವಾದ ಅಲ್ಬಾರ್ಟದ ನಾಲ್ಕುಪ್ರದೇಶಗಳು (ಆಲ್ಪೈನ್, ಉತ್ತರಧ್ರುವದ ಕಾಡುಗಳು, ಉದ್ಯಾನಪ್ರದೇಶ, ಹುಲ್ಲುಗಾವಲು) ಹಲವು ವೈವಿಧ್ಯ ಜಾತಿಯ ಪ್ರಾಣಿವರ್ಗಗಳಿಗೆ ನೆಲೆವೀಡಾಗಿದೆ. ಪ್ರೈರಿ ಹುಲ್ಲುಗಾವಲಿನ ದಕ್ಷಿಣ ಮತ್ತು ಮಧ್ಯ ಭಾಗಗಳು ಕಾಡುಕೋಣಗಳು ವಾಸಿಸುವ ಪ್ರದೇಶ. ಇದರಲ್ಲಿನ ಹಸಿರುಹುಲ್ಲು ಕಾಡೆಮ್ಮೆಗಳಿಗೆ ಹೆಚ್ಚಿನ ಮೇವನ್ನು ಒದಗಿಸಿ ಮರಿಹಾಕುವ ಹಾಗೂ ಅದನ್ನು ಬೆಳೆಸುವ ಪ್ರಕ್ರಿಯೆಗಳಿಗೆ ಅನುಕೂಲಕರವಾದ ಬಯಲುಪ್ರದೇಶವಾಗಿದೆ. ಕಾಡೆಮ್ಮೆಗಳ ವಂಶವು ಆರಂಭದಲ್ಲೇ ನಿರ್ನಾಮವಾಗಿದ್ದರೂ ಆ ನಿರ್ಧಿಷ್ಟ ಸಮಯದಲ್ಲಿ ಕಾಡೆಮ್ಮೆಗಳ ವಂಶ ಅಭಿವೃಧ್ಧಿಗೊಂಡು ಅಲ್ಬರ್ಟದ ಎಲ್ಲಾ ಉದ್ಯಾನಗಳಲ್ಲಿ ಕಂಡುಬರುತ್ತಿತ್ತು. 
ಸಸ್ಯಾಹಾರಿ ಪ್ರಾಣಿಗಳು ಈ ಪ್ರಾಂತ್ಯದ ಎಲ್ಲಾಕಡೆಯಲ್ಲಿಯೂ ಕಂಡುಬರುತ್ತವೆ. ಹೆಗ್ಗಡವೆ, ಹೇಸರಗತ್ತೆ ಮತ್ತು ಬಿಳಿ ಬಾಲವುಳ್ಳ ಜಿಂಕೆಗಳು ಈ ಕಾಡುಗಳಲ್ಲಿ ಕಂಡುಬರುತ್ತಿದ್ದು ಪ್ರೋಂಗ್‌ಹಾರ್ನ್‌ಗಳು (ಮುಂಚಾಚಿದ ಕವಲುಕೊಂಬುಗಳುಳ್ಳ ಜಿಂಕೆಯಂತಹ ಪ್ರಾಣಿಗಳು) ದಕ್ಷಿಣ ಆಲ್ಬರ್ಟದ ಪ್ರೈರಿಗಳಲ್ಲಿ ಕಂಡುಬರುತ್ತವೆ. ದೊಡ್ಡ ಕೊಂಬಿನ ಕುರಿಗಳು(ದೊಡ್ಡಕೊಂಬಿನ ಕುರಿಜಾತಿಯ ಪ್ರಾಣಿ) ಮತ್ತು ಬೆಟ್ಟದ ಆಡುಗಳು ಬಂಡೆ ತುಂಬಿದ ಬೆಟ್ಟಗಳಲ್ಲಿ ವಾಸಿಸುತ್ತವೆ. ಮೊಲಗಳು, ಮುಳ್ಳುಹಂದಿಗಳು, ಸ್ಕಂಕ್‌ಗಳು(ಬೆಕ್ಕಿನ ಗಾತ್ರದ, ದುರ್ವಾಸನಾದ್ರವ್ಯವನ್ನು ಸುರಿಸುವ ಪ್ರಾಣಿ), ಅಳಿಲುಗಳು, ಮತ್ತು ದಂಶಕವರ್ಗದ ಹಲವು ಪ್ರಾಣಿಗಳು ಹಾಗೂ ಸರೀಸೃಪವರ್ಗದ ಪ್ರಾಣಿಗಳು ಈ ಪ್ರಾಂತ್ಯದ ಮೂಲೆಮೂಲೆಗಳಲ್ಲೂ ವಾಸಮಾಡಿಕೊಂಡಿರುತ್ತವೆ. ಕೇವಲ ಒಂದೇ ಒಂದು ವಿಧದ ಘೋರ ವಿಷಸರ್ಪ "ಪ್ರೈರಿ ರಾಟಲ್‌ಸ್ನೇಕ್" (ಬಳೆಗಡಕ ಹಾವು)ಗೆ ಮಾತ್ರ ಆಲ್ಬರ್ಟ ವಾಸಸ್ಥಾನವಾಗಿದೆ.
ಮಧ್ಯ ಮತ್ತು ಉತ್ತರ ಆಲ್ಬರ್ಟ ಹಾಗೂ ಉತ್ತರದ ಹೆಚ್ಚಿನ ಭಾಗಗಳು ಹಲವು ವಲಸೆಗಾರ ಪಕ್ಷಿಗಳಿಗೆ ಗೂಡುಗಟ್ಟುವ ಮೈದಾನವಾಗಿದೆ. ಬೃಹತ್ ಸಂಖ್ಯೆಯ ಬಾತುಕೋಳಿಗಳು, ಹೆಬ್ಬಾತುಗಳು, ಹಂಸಗಳು ಮತ್ತು ನೀರುಕೋಳಿಗಳು ಪ್ರತೀ ವಸಂತಕ್ಕೆ ಆಲ್ಬರ್ಟ ತಲುಪಿ ಉತ್ತರ ಆಲ್ಬರ್ಟವನ್ನು ಚುಕ್ಕೆಗಳಿಂದ ವೈವಿಧ್ಯಮಯವನ್ನಾಗಿ ಮಾಡುವ ನೂರಾರು ಪುಟ್ಟ ಸರೋವರಗಳಲ್ಲೊಂದರಲ್ಲಿ ಅಥವಾ ಅದರ ಪಕ್ಕದಲ್ಲಿ ಗೂಡುಕಟ್ಟಿಕೊಳ್ಳುತ್ತವೆ. ಹದ್ದುಗಳು, ಗಿಡುಗಗಳು, ಗೂಬೆಗಳು ಮತ್ತು ಕಾಗೆಗಳು ಬಹಳಷ್ಟು ಸಂಖ್ಯೆಯಲ್ಲಿದ್ದು ಹಲವಾರು ವೈವಿಧ್ಯಮಯ ಬೀಜ ಮತ್ತು ಕೀಟಗಳನ್ನು ತಿನ್ನುವ ಪುಟ್ಟಪಕ್ಷಿಗಳೂ ಕಾಣಸಿಗುತ್ತವೆ. ಇತರ ಸಮಶೀತೋಷ್ಣ ಪ್ರದೇಶಗಳಂತೆ ಆಲ್ಬರ್ಟ ಕೂಡಾ ಸೊಳ್ಳೆಗಳಿಗೆ, ಕೀಟಗಳಿಗೆ, ಕಣಜಗಳಿಗೆ ಮತ್ತು ಜೇನ್ನೊಣಗಳಿಗೂ ವಾಸಸ್ಥಾನವಾಗಿದೆ. ಇಲ್ಲಿನ ನದಿ ಮತ್ತು ಸರೋವರಗಳು ಭಾರೀ ಪ್ರಮಾಣದಲ್ಲಿ ಪೈಕ್ ಮೀನುಗಳು, ವಾಲ್ಲೀಗಳು, ಬಿಳಿಮೀನುಗಳು, ಬಹುವರ್ಣದ ಮೀನುಗಳು, ಮಚ್ಚೆ, ಪಟ್ಟೆ, ಚುಕ್ಕಿಗಳುಳ್ಳ ಮೀನುಗಳು, ಕಂದುಬಣ್ಣದ ಟ್ರೌಟ್ ಮೀನುಗಳು ಅಲ್ಲದೇ ಸ್ಟರ್ಜನ್ ಮೀನುಗಳಿಂದ ತುಂಬಿವೆ. ಕಡಲಾಮೆಗಳು ಈ ಪ್ರಾಂತ್ಯದ ದಕ್ಷಿಣಭಾಗದ ನೀರಾವರಿ ಪ್ರದೇಶಗಳಲ್ಲಿ ಕಂಡುಬರುತ್ತವೆ. ಕಪ್ಪೆಗಳು, ಸ್ಯಾಲಮಾಂಡರ್‌ಗಳು ಆಲ್ಬರ್ಟದಲ್ಲಿ ವಾಸವಾಗಿರುವ ಕೆಲವು ಉಭಯವಾಸಿ ಪ್ರಾಣಿಗಳು.
ಆಲ್ಬರ್ಟವು ನಾರ್ವೆಜಿಯನ್ ಇಲಿ(ಕಂದುಬಣ್ನದ ಇಲಿ)ಗಳಿಲ್ಲದ ಕೆನಡಾದ ಏಕೈಕ ಪ್ರಾಂತ್ಯ ಮತ್ತು ಈ ಇಲಿಗಳಿಂದ ಮುಕ್ತವಾದ ಪ್ರಪಂಚದ ಕೆಲವೇ ಪ್ರದೇಶಗಳಲ್ಲಿ ಇದೂ ಒಂದು. 1950ರ ಆರಂಭದಲ್ಲಿ ಆಲ್ಬರ್ಟ ಸರಕಾರವು ಇಲಿ ನಿಯಂತ್ರಣ ಕಾರ್ಯಕ್ರಮವನ್ನು ಚಾಲನೆಗೊಳಿಸಿದ್ದು ಇದು ಎಷ್ಟರಮಟ್ಟಿಗೆ ಯಶಸ್ವಿಯಾಯಿತೆಂದರೆ, ಕಾಡು ಇಲಿಗಳು ವಾಸವಾಗಿರುವ ಅದರಲ್ಲೂ ಟ್ರಕ್‌ಗಳು ಮತ್ತು ರೈಲುಗಳಲ್ಲಿ ಬಂದಿಳಿಯುವ ಕೆಲವೇ ಕೆಲವು ಪ್ರದೇಶಗಳು ವರದಿಯಾದ ಉದಾಹರಣೆಗಳು ದೊರೆತವು. 2006ರಲ್ಲಿ ಆಲ್ಬರ್ಟದ ಕೃಷಿ ಕ್ಷೇತ್ರವು ಕಾಡುಇಲಿಗಳ ಪತ್ತೆಯ ಶೂನ್ಯ ವರದಿಯನ್ನು ಸಲ್ಲಿಸಿದ್ದು ಇದಕ್ಕೆ ಪ್ರತಿರೋಧವಾಗಿ ಸಾಕುಇಲಿಗಳು ಪತ್ತೆಯಾಗಿ ಇವುಗಳನ್ನು ಪಾಲಕರಿಂದ ವಶಪಡಿಸಿಕೊಳ್ಳಲಾಯಿತು. ಯಾವುದೇ ವರ್ಗದ, ಯಾವುದೇ ಗುಣಲಕ್ಷಣಗಳುಳ್ಳ ನಾರ್ವೆಗೈನ್ ಇಲಿಗಳನ್ನು ಪಡೆಯುವುದು ಅಥವಾ ಸಾಕುವುದು ಕಾನೂನುಬಾಹಿರ ಎಂದು ಪ್ರತಿಯೊಬ್ಬ ಆಲ್ಬರ್ಟಿಯನ್‌ಗೆ ಸೂಚಿಸಲಾಯಿತು.ಆದರೆ, ಈ ಪ್ರಾಣಿಗಳನ್ನು ಈ ಪ್ರಾಂತ್ಯದ ಯಾವುದೇ ಪ್ರಾಣಿಸಂಗ್ರಹಾಲಯಗಳು, ಸಂಶೋಧನಾ ಸಂಸ್ಥೆಗಳೆಂದು ಗುರುತಿಸಲ್ಪಡುವ ಯಾವುದೇ ವಿದ್ಯಾಲಯ, ವಿಶ್ವವಿದ್ಯಾನಿಲಯಗಳ ಪ್ರಯೋಗಾಲಯಗಳಲ್ಲಿ ಮಾತ್ರ ಇಡಬಹುದಾಗಿತ್ತು. ಆದರೆ, 2009ರಲ್ಲಿ ಪೊಟರೆಗಳಲ್ಲಿ
ಕಂಡುಬಂದ ಹಲವಾರು ಇಲಿಗಳನ್ನು ಬಂಧಿಸಲಾಗಿ ಇದರಿಂದ "ಇಲಿರಹಿತ" ಎಂಬ ಆಲ್ಬರ್ಟದ ಹಿರಿಮೆಗೆ ಗಂಡಾಂತರವೊದಗಿ ಬಂತು.
ಪ್ರಾಣಿ ಸಂಕುಲ
ಹವಾಗುಣ
ತೆರಿಗೆ ವಿಧಿಸುವಿಕೆ
ಭೌಗೋಳಿಕ ಲಕ್ಷಣ